ટેબલ પડેલી નાનકડી રૂપેરી ઘંટડી મેં વગાડી, પણ ટોમસ દેખાયો નહીં. એ કદાચ હજુ પણ જશન મનાવતો હતો… યુદ્ધ પૂરું થઈ ગયું હતું. હું ફરીથી મારા વિચારોમાં ડૂબી ગયો. યુદ્ધવિરામમાં સહી થઈ ગઈ હતી અને ટોમ મૃત્યુ પામ્યો હતો. કદાચ બીલ પણ મૃત્યુ પામ્યો હશે. છેલ્લા કેટલાયે મહિનાઓથી બીલના કોઈ સમાચાર ન હતા. ટોમ અને બીલના નામે મેં પ્યાલીઓ ખાલી કરી. એ બંને આ લડાઈમાં લડ્યા હતા અને બંનેએ યુદ્ધની કિંમત પણ ચૂકવી હતી, બહુ શાનદાર રીતે ચૂકવી હતી!